**สรุปผลการประชุม ก.จ.**

**ครั้งที่ 12/๒๕66**

**เมื่อวันที่ 21 ธันวาคม 2566 เวลา 13.00 น.**

………………………..

1. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น

- เห็นชอบให้น็ชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น จำนวน 2 ราย ดังนี้

1. น.ส.บงกช สิทธิบรวงษ์

2. พันจ่าอากาศตรีหญิง พิมพ์ณภา แคโอชา

2. ประกาศมาตรฐานทั่วไปเกี่ยวกับการกำหนดจำนวนตำแหน่งศึกษานิเทศก์ในองค์กรปกครอง ส่วนท้องถิ่น พ.ศ. ….

- เห็นชอบ ดังนี้

1. ยกเลิกประกาศ ก.จ. เรื่อง มาตรฐานทั่วไปเกี่ยวกับการกำหนดจำนวนตำแหน่งศึกษานิเทศก์ ในองค์การบริหารส่วนจังหวัด พ.ศ. 2559 ลงวันที่ 28 มกราคม พ.ศ. 2559

2. กำหนดมาตรฐานทั่วไปเกี่ยวกับการกำหนดจำนวนตำแหน่งศึกษานิเทศก์ในองค์กรปกครอง ส่วนท้องถิ่นใหม่ ดังนี้

“ข้อ 4 องค์กรปกครองส่วนท้องถิ่นที่มีสถานศึกษา (โรงเรียนและหรือศูนย์พัฒนาเด็กเล็ก) ในสังกัด ให้กำหนดจำนวนตำแหน่งศึกษานิเทศก์ ตามอัตราส่วนศึกษานิเทศก์ต่อสถานศึกษา ได้ตามอัตราส่วนศึกษานิเทศก์ 1 คน ต่อสถานศึกษา 4 แห่ง และหากมีเศษจำนวนสถานศึกษาตั้งแต่ 2 แห่งขึ้นไป ให้มีตำแหน่งศึกษานิเทศก์เพิ่มได้อีก 1 คน

สำหรับองค์กรปกครองส่วนท้องถิ่นที่มีจำนวนสถานศึกษา (โรงเรียนและหรือศูนย์พัฒนาเด็กเล็ก) ไม่เป็นไปตามที่กำหนด หากประสงค์จะกำหนดจำนวนตำแหน่งศึกษานิเทศก์ สถานศึกษา (โรงเรียน และหรือศูนย์พัฒนาเด็กเล็ก) ในแต่ละแห่งจะต้องมีจำนวนเด็ก 50 คนขึ้นไป โดยให้เสนอปริมาณงานอำนาจหน้าที่ ความรับผิดชอบ จำนวนสถานศึกษา หลักสูตรการจัดการศึกษา จำนวนข้าราชการหรือพนักงานครูองค์กรปกครองส่วนท้องถิ่น จำนวนนักเรียน และเหตุผลความจำเป็น เพื่อให้ ก.จ.จ. พิจารณาให้ความเห็นชอบ เป็นรายกรณี

ข้อ 5 องค์กรปกครองส่วนท้องถิ่นใดที่มีจำนวนศึกษานิเทศก์มากกว่าที่กำหนด ตามมาตรฐานทั่วไปนี้ ให้คงจำนวนไว้ตามเดิม หากต่อมาตำแหน่งว่างไม่ว่ากรณีใด ๆ ให้ยุบตำแหน่งนั้นให้เหลือเท่ากับจำนวนตำแหน่งที่กำหนดตามมาตรฐานทั่วไปนี้

ข้อ 6 การใดที่อยู่ระหว่างดำเนินการในวันหรือก่อนวันที่มาตรฐานทั่วไปนี้มีผลใช้บังคับ ให้ดำเนินการมาตรฐานทั่วไปเดิมต่อไปจนกว่าจะแล้วเสร็จ”

.........................................................................

**สรุปผลการประชุม ก.ท.**

**ครั้งที่ 12/๒๕66**

**เมื่อวันที่ 21 ธันวาคม 2566 เวลา 14.00 น.**

………………………..

1. ประกาศมาตรฐานทั่วไปเกี่ยวกับการกำหนดจำนวนตำแหน่งศึกษานิเทศก์ในองค์กรปกครอง ส่วนท้องถิ่น พ.ศ. ….

- เห็นชอบ ดังนี้

1. ยกเลิกประกาศ ก.ท. เรื่อง มาตรฐานทั่วไปเกี่ยวกับการกำหนดจำนวนตำแหน่งศึกษานิเทศก์ ในเทศบาล พ.ศ. 2559 ลงวันที่ 28 มกราคม พ.ศ. 2559

2. กำหนดมาตรฐานทั่วไปเกี่ยวกับการกำหนดจำนวนตำแหน่งศึกษานิเทศก์ในองค์กรปกครอง ส่วนท้องถิ่นใหม่ ดังนี้

“ข้อ 4 องค์กรปกครองส่วนท้องถิ่นที่มีสถานศึกษา (โรงเรียนและหรือศูนย์พัฒนาเด็กเล็ก) ในสังกัด ให้กำหนดจำนวนตำแหน่งศึกษานิเทศก์ ตามอัตราส่วนศึกษานิเทศก์ต่อสถานศึกษา ได้ตามอัตราส่วนศึกษานิเทศก์ 1 คน ต่อสถานศึกษา 4 แห่ง และหากมีเศษจำนวนสถานศึกษาตั้งแต่ 2 แห่งขึ้นไป ให้มีตำแหน่งศึกษานิเทศก์เพิ่มได้อีก 1 คน

สำหรับองค์กรปกครองส่วนท้องถิ่นที่มีจำนวนสถานศึกษา (โรงเรียนและหรือศูนย์พัฒนาเด็กเล็ก) ไม่เป็นไปตามที่กำหนด หากประสงค์จะกำหนดจำนวนตำแหน่งศึกษานิเทศก์ สถานศึกษา (โรงเรียน และหรือศูนย์พัฒนาเด็กเล็ก) ในแต่ละแห่งจะต้องมีจำนวนเด็ก 50 คนขึ้นไป โดยให้เสนอปริมาณงานอำนาจหน้าที่ ความรับผิดชอบ จำนวนสถานศึกษา หลักสูตรการจัดการศึกษา จำนวนข้าราชการหรือพนักงานครูองค์กรปกครองส่วนท้องถิ่น จำนวนนักเรียน และเหตุผลความจำเป็น เพื่อให้ ก.ท.จ. พิจารณาให้ความเห็นชอบ เป็นรายกรณี

ข้อ 5 องค์กรปกครองส่วนท้องถิ่นใดที่มีจำนวนศึกษานิเทศก์มากกว่าที่กำหนด ตามมาตรฐานทั่วไปนี้ ให้คงจำนวนไว้ตามเดิม หากต่อมาตำแหน่งว่างไม่ว่ากรณีใด ๆ ให้ยุบตำแหน่งนั้นให้เหลือเท่ากับจำนวนตำแหน่งที่กำหนดตามมาตรฐานทั่วไปนี้

ข้อ 6 การใดที่อยู่ระหว่างดำเนินการในวันหรือก่อนวันที่มาตรฐานทั่วไปนี้มีผลใช้บังคับ ให้ดำเนินการมาตรฐานทั่วไปเดิมต่อไปจนกว่าจะแล้วเสร็จ”

2. การแต่งตั้งคณะกรรมการสัมภาษณ์ เพื่อเลื่อนและแต่งตั้งให้ดำรงตำแหน่งที่สูงขึ้นในสายงานวิทยาศาสตร์และเทคโนโลยี ตำแหน่งพยาบาลวิชาชีพชำนาญการพิเศษ เป็นระดับเชี่ยวชาญ

- เห็นชอบให้แต่งตั้งคณะกรรมการสัมภาษณ์ เพื่อเลื่อนและแต่งตั้งให้ดำรงตำแหน่งที่สูงขึ้นในสายงานวิทยาศาสตร์และเทคโนโลยี ตำแหน่งพยาบาลวิชาชีพชำนาญการพิเศษ เป็นระดับเชี่ยวชาญ

3. ก.ท.จ. ส. ขอความเห็นชอบร่างประกาศหลักเกณฑ์และเงื่อนไขเกี่ยวกับการคัดเลือกเพื่อเลื่อน และแต่งตั้งพนักงานเทศบาลตำแหน่งประเภททั่วไป และประเภทวิชาการให้ดำรงตำแหน่งในระดับที่สูงขึ้น นอกเหนือจาก ที่ ก.ท. กำหนด

- ไม่ควรให้คณะกรรมการพนักงานเทศบาลจังหวัด ส. (ก.ท.จ. ส.) กำหนดประกาศที่มีความแตกต่างจากประกาศ ก.ท. เรื่อง มาตรฐานทั่วไปเกี่ยวกับการคัดเลือกเพื่อเลื่อนและแต่งตั้งพนักงานเทศบาลประเภททั่วไป และประเภทวิชาการให้ดำรงตำแหน่งในระดับที่สูงขึ้น พ.ศ. 2561 และที่แก้ไขเพิ่มเติม เพื่อให้การบริหารงานบุคคลของเทศบาลทุกแห่งถือปฏิบัติเป็นมาตรฐานเดียวกันและสอดคล้องกับประกาศ ก.จ. และ ก.อบต. ทั้งนี้ ก.ท.จ. ส.

หากพบปัญหาอุปสรรคการดำเนินการของคณะกรรมการพิจารณาคุณสมบัติและประเมินผลงานดังกล่าว อาจให้คำแนะนำองค์กรปกครองส่วนท้องถิ่นใช้อำนาจนายกองค์กรปกครองส่วนท้องถิ่นในการบริหารงาน โดยในคำสั่งแต่งตั้งคณะกรรมการพิจารณาคุณสมบัติและประเมินผลงาน หรือหนังสือจัดส่งผลงาน ถึงคณะกรรมการฯ อาจขอความร่วมมือคณะกรรมการฯ พิจารณาดำเนินการประเมินผลงานให้แล้วเสร็จภายในระยะเวลาที่กำหนดตามความเหมาะสมได้

4. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น จำนวน 1 ราย คือ จ่าอากาศโทอณุรัฐ ศรีกนก

5. การโอนพนักงานเทศบาลกรณีมีเหตุผลความจำเป็น

- ให้จังหวัดยืนยันส่งข้อมูลเพิ่มจำนวน 2 ราย

.........................................................................

**สรุปผลการประชุม ก.อบต.**

**ครั้งที่ 12/๒๕66**

**เมื่อวันที่ 21 ธันวาคม 2566 เวลา 15.00 น.**

………………………..

1. ประกาศมาตรฐานทั่วไปเกี่ยวกับการกำหนดจำนวนตำแหน่งศึกษานิเทศก์ในองค์กรปกครอง ส่วนท้องถิ่น พ.ศ. ….

- เห็นชอบ ดังนี้

1. ยกเลิกประกาศ ก.อบต. เรื่อง มาตรฐานทั่วไปเกี่ยวกับการกำหนดจำนวนตำแหน่งศึกษานิเทศก์ ในองค์การบริหารส่วนตำบล พ.ศ. 2559 ลงวันที่ 28 มกราคม พ.ศ. 2559

2. กำหนดมาตรฐานทั่วไปเกี่ยวกับการกำหนดจำนวนตำแหน่งศึกษานิเทศก์ในองค์กรปกครอง ส่วนท้องถิ่นใหม่ ดังนี้

“ข้อ 4 องค์กรปกครองส่วนท้องถิ่นที่มีสถานศึกษา (โรงเรียนและหรือศูนย์พัฒนาเด็กเล็ก) ในสังกัด ให้กำหนดจำนวนตำแหน่งศึกษานิเทศก์ ตามอัตราส่วนศึกษานิเทศก์ต่อสถานศึกษา ได้ตามอัตราส่วนศึกษานิเทศก์ 1 คน ต่อสถานศึกษา 4 แห่ง และหากมีเศษจำนวนสถานศึกษาตั้งแต่ 2 แห่งขึ้นไป ให้มีตำแหน่งศึกษานิเทศก์เพิ่มได้อีก 1 คน

สำหรับองค์กรปกครองส่วนท้องถิ่นที่มีจำนวนสถานศึกษา (โรงเรียนและหรือศูนย์พัฒนาเด็กเล็ก) ไม่เป็นไปตามที่กำหนด หากประสงค์จะกำหนดจำนวนตำแหน่งศึกษานิเทศก์ สถานศึกษา (โรงเรียน และหรือศูนย์พัฒนาเด็กเล็ก) ในแต่ละแห่งจะต้องมีจำนวนเด็ก 50 คนขึ้นไป โดยให้เสนอปริมาณงานอำนาจหน้าที่ ความรับผิดชอบ จำนวนสถานศึกษา หลักสูตรการจัดการศึกษา จำนวนข้าราชการหรือพนักงานครูองค์กรปกครองส่วนท้องถิ่น จำนวนนักเรียน และเหตุผลความจำเป็น เพื่อให้ ก.อบต.จังหวัด พิจารณาให้ความเห็นชอบ เป็นรายกรณี

ข้อ 5 องค์กรปกครองส่วนท้องถิ่นใดที่มีจำนวนศึกษานิเทศก์มากกว่าที่กำหนด ตามมาตรฐานทั่วไปนี้ ให้คงจำนวนไว้ตามเดิม หากต่อมาตำแหน่งว่างไม่ว่ากรณีใด ๆ ให้ยุบตำแหน่งนั้นให้เหลือเท่ากับจำนวนตำแหน่งที่กำหนดตามมาตรฐานทั่วไปนี้

ข้อ 6 การใดที่อยู่ระหว่างดำเนินการในวันหรือก่อนวันที่มาตรฐานทั่วไปนี้มีผลใช้บังคับ ให้ดำเนินการมาตรฐานทั่วไปเดิมต่อไปจนกว่าจะแล้วเสร็จ”

2. หารือการรับโอนข้าราชการพลเรือน

- แจ้งจังหวัด ป. ดำเนินการ ดังนี้

1. คณะกรรมการมาตรฐานการบริหารงานบุคคลส่วนท้องถิ่น (ก.ถ.) ได้ออกประกาศ เรื่อง กำหนดมาตรฐานกลางการบริหารงานบุคคลส่วนท้องถิ่น (ฉบับที่ 19) ลงวันที่ 24 กรกฎาคม 2566 ให้ยกเลิกประกาศคณะกรรมการมาตรฐานการบริหารงานบุคคลส่วนท้องถิ่น เรื่อง มาตรฐานกลางเกี่ยวกับการรับโอนข้าราชการตามกฎหมายอื่นมาบรรจุเป็นพนักงานส่วนท้องถิ่น ลงวันที่ 12 มิถุนายน พ.ศ. 2562 จึงมีผล ให้บัญชีเทียบระดับตำแหน่งเพื่อการรับโอนข้าราชการตามกฎหมายอื่นมาบรรจุเป็นพนักงานส่วนท้องถิ่นแนบท้ายประกาศดังกล่าวถูกยกเลิกเช่นกัน และกำหนดว่าในระหว่างที่ยังมิได้ดำเนินการให้เป็นไปตามประกาศนี้ ให้บรรดามาตรฐานทั่วไปที่คณะกรรมการกลางข้าราชการหรือพนักงานส่วนท้องถิ่นกำหนดในเรื่องดังกล่าว ที่ใช้บังคับอยู่ก่อนวันที่ประกาศนี้ใช้บังคับยังคงมีผลใช้บังคับต่อไป

2. กรณีข้อหารือเป็นการรับโอนข้าราชการประเภทอื่นมาดำรงตำแหน่งบริหารที่ว่าง ขององค์การบริหารส่วนตำบลต้องดำเนินการตามประกาศ ก.อบต. เรื่อง มาตรฐานทั่วไปเกี่ยวกับหลักเกณฑ์และเงื่อนไขการคัดเลือก การบรรจุและแต่งตั้ง การย้าย การโอน การรับโอน การเลื่อนระดับ และการเลื่อนขั้นเงินเดือนสำหรับพนักงานส่วนตำบล (ฉบับที่ 13) พ.ศ.2562 ลงวันที่ 18 เมษายน 2562 ข้อ 34 ที่กำหนดว่าการรับโอนข้าราชการประเภทอื่นที่ไม่ใช่ข้าราชการการเมือง มาบรรจุและแต่งตั้งเป็นพนักงานส่วนตำบล โดยความสมัครใจของผู้ขอโอน กรณีการรับโอนข้าราชการประเภทอื่นซึ่งมีลักษณะงานเทียบเคียงได้กับตำแหน่งบริหาร กระทำได้โดยให้ชี้แจงเหตุผลความจำเป็นความรู้ความสามารถ ประสบการณ์ทำงาน และความชำนาญการของผู้ที่จะขอโอน และประโยชน์ที่ทางราชการจะได้รับ และมีหนังสือรับรองจากส่วนราชการต้นสังกัดที่ออกโดย ผู้มีอำนาจในการออกคำสั่งบรรจุแต่งตั้งตามที่กฎหมายการบริหารงานบุคคลของข้าราชการประเภทนั้น ๆ กำหนดว่าผู้นั้นมีลักษณะงานเทียบเคียงได้กับตำแหน่งบริหารที่จะรับโอนมาบรรจุและแต่งตั้งเป็นพนักงาน ส่วนตำบลในตำแหน่งประเภทบริหารท้องถิ่น ประเภทอำนวยการท้องถิ่น หรือสายงานบริหารสถานศึกษา ให้รับโอนและแต่งตั้งเป็นพนักงานส่วนตำบลจากผู้ได้รับการคัดเลือกโดยให้มาดำรงตำแหน่งในประเภท สายงาน และระดับที่ไม่สูงกว่าเดิม สำหรับหลักเกณฑ์การคัดเลือกและวิธีการคัดเลือกเพื่อรับโอนให้นำหลักเกณฑ์ และวิธีการที่กำหนดไว้สำหรับการคัดเลือกผู้ดำรงตำแหน่งบริหารเพื่อแต่งตั้งให้มีระดับที่สูงขึ้นตามที่กำหนด ในหมวด 1 ว่าด้วยการคัดเลือกมาใช้บังคับโดยอนุโลม

3. กรณีการรับโอนข้าราชการพลเรือนสามัญ รายนาง ณ. ตำแหน่งนักจัดการงานทั่วไป ระดับชำนาญการ (หัวหน้าฝ่ายบริหารทั่วไป) เลขที่ตำแหน่ง 1037 อัตราเงินเดือน 43,140 บาท สังกัด ฝ่ายบริหารทั่วไป สำนักงานสหกรณ์จังหวัด ส. มาดำรงตำแหน่งประเภทอำนวยการท้องถิ่นในตำแหน่งหัวหน้าฝ่ายบริหารงานทั่วไป (นักบริหารงานทั่วไป ระดับต้น) เลขที่ตำแหน่ง 28 – 3 – 01 – 2101 - 001 สังกัดฝ่ายบริหารงานทั่วไป สำนักปลัดองค์การบริหารส่วนตำบล องค์การบริหารส่วนตำบล บ. เป็นอำนาจของ ก.อบต.จังหวัด ป. ในการพิจารณาให้ความเห็นชอบ โดยต้องพิจารณาดำเนินการตามประกาศ ก.อบต. เรื่อง มาตรฐานทั่วไปเกี่ยวกับหลักเกณฑ์และเงื่อนไขการคัดเลือก การบรรจุและแต่งตั้ง การย้าย การโอน การรับโอน การเลื่อนระดับและการเลื่อนขั้นเงินเดือนสำหรับพนักงานส่วนตำบล (ฉบับที่ 13) พ.ศ. 2562 ลงวันที่ 18 เมษายน 2562 ข้อ 34 และมติ ก.อบต. ในการประชุมครั้งที่ 10/2552 เมื่อวันที่ 4 พฤศจิกายน 2552 แจ้งตามหนังสือสำนักงาน ก.อบต. ด่วนที่สุด ที่ มท 0809.2/ว 269 ลงวันที่ 17 ธันวาคม 2552 เรื่อง การเทียบตำแหน่งข้าราชการพลเรือนกับพนักงานส่วนตำบลซึ่งใช้ระบบจำแนกตำแหน่งต่างกัน โดยให้ตรวจสอบ ดังนี้

(1) ผู้สมัครจะต้องมีคุณสมบัติตรงตามคุณสมบัติเฉพาะสำหรับตำแหน่งตามที่กำหนดไว้ ในมาตรฐานกำหนดตำแหน่ง และดำรงตำแหน่งที่มีลักษณะงานเทียบเคียงได้กับตำแหน่งบริหารที่จะรับโอน โดยพิจารณาจากคุณสมบัติและลักษณะงานที่ปฏิบัติตามมาตรฐานกำหนดตำแหน่งที่ผู้สมัครดำรงตำแหน่งอยู่และลักษณะงานที่ปฏิบัติอยู่จริง เทียบกับคุณสมบัติและลักษณะงานที่ปฏิบัติตามมาตรฐานกำหนดตำแหน่งบริหารที่ว่างนั้นและลักษณะงานที่ต้องปฏิบัติจริง โดยอาจพิจารณาจากคำสั่งแต่งตั้งหรือการได้รับมอบหมายงาน ให้ปฏิบัติงานตามลักษณะงานที่กำหนดในมาตรฐานกำหนดตำแหน่งของตำแหน่งที่คัดเลือกนั้น ประกอบด้วยได้

(2) แนวทางการพิจารณาตำแหน่งผู้บริหารนั้น อาจพิจารณาจากคำบรรยายลักษณะงาน ที่ผู้นั้นดำรงตำแหน่งอยู่ว่าได้รับผิดชอบทั้งแผนงาน แผนเงิน และแผนคน ของส่วนราชการนั้น

(3) หนังสือรับรองจากส่วนราชการต้นสังกัด ว่าผู้นั้นมีลักษณะงานเทียบเคียงได้กับตำแหน่งบริหารที่จะรับโอน ให้พิจารณาจากหนังสือรับรองของส่วนราชการต้นสังกัด ซึ่งหมายถึงหนังสือรับรองที่ออกโดยผู้มีอำนาจในการออกคำสั่งบรรจุแต่งตั้ง ตามที่กฎหมายการบริหารงานบุคคลของข้าราชการประเภทนั้น ๆ กำหนด

4. ตำแหน่งสายงานผู้บริหารที่จะรับโอนต้องเป็นตำแหน่งสายงานผู้บริหารที่ว่างไม่เกิน 60 วัน นับตั้งแต่ตำแหน่งว่าง โดยให้ถือปฏิบัติตามประกาศ ก.อบต. เรื่อง มาตรฐานทั่วไปเกี่ยวกับการสอบคัดเลือก และการคัดเลือกพนักงานส่วนตำบลให้ดำรงตำแหน่งสายงานผู้บริหาร พ.ศ. 2560 ลงวันที่ 27 กรกฎาคม 2560 และที่แก้ไขเพิ่มเติม โดยเคร่งครัด

3. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการรับโอน

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการรับโอนจำนวน 1 ราย คือ น.ส.สิริภัทร ทัศนานุกุลกิจ

4. การโอนพนักงานส่วนตำบลกรณีมีเหตุผลความจำเป็น

- เห็นชอบให้ยุติเรื่องจำนวน 1 ราย

.........................................................................